Държавен вестник, бр. 24, 2008 г., стр. 48

С Т Р .  48
Д Ъ Р Ж А В Е Н   В Е С Т Н И К
Б Р О Й  24
КОМИСИЯ ЗА РЕГУЛИРАНЕ
НА СЪОБЩЕНИЯТА
ОБЩИ ИЗИСКВАНИЯ
при осъществяване на обществени електрон-
ни съобщения
Раздел I
Oбщи положения
Чл. 1. (1) Тези общи изисквания определят
условията, правата и задълженията при осъщес-
твяване на обществени електронни съобщения
от предприятия, които са уведомили Комисия-
та за регулиране на съобщенията (комисията)
за намерението си да осъществяват обществе-
ни електронни съобщения.
(2) Конкретните права и задължения на пред-
приятията, уведомили комисията за намерени-
ето си да осъществяват обществени електрон-
ни съобщения, се прилагат към съответното
предприятие в зависимост от вида на електрон-
ните съобщителни мрежи и/или услуги, чрез
които се осъществява дейността им.
Чл. 2. Обществени електронни съобщения
се осъществяват след подаване на уведомление
до комисията.
Чл. 3. (1) Предприятие, което е уведомило
комисията за намерението си да осъществява
обществени електронни съобщения, има след-
ните права, без да се ограничават до:
1. да предоставя електронни съобщителни
мрежи и/или услуги;
2. да изгражда, използва и се разпорежда с
електронни съобщителни мрежи и съоръжения;
3. да договаря и получава достъп до и вза-
имно свързване с мрежи на други предприя-
тия, които предоставят обществени електрон-
ни съобщителни мрежи и/или услуги, като
спазва изискванията на действащото законо-
дателство;
4. да предлага някоя или всички услуги от
обхвата на универсалната услуга, когато е опре-
делено за предоставящо някоя или всички услу-
ги от обхвата на универсална услуга на цялата
територия на страната или на част от нея.
(2) Правата по ал. 1 възникват от датата на
надлежно подадено уведомление по образец до
комисията, освен в случаите, когато е необхо-
димо издаване на разрешение за ползване на
индивидуално определен ограничен ресурс.
(3) Предприятията, които възнамеряват да
предоставят електронна съобщителна услуга
разпространение на радио- и телевизионни прог-
рами чрез електронни съобщителни мрежи за
аналогово наземно радиоразпръскване, пода-
ват уведомлението по чл. 2 в 7-дневен срок от
издаване на лицензия за радио- или телевизи-
онна дейност от Съвета за електронни медии
по реда на Закона за радиото и телевизията, а за
цифрово наземно радиоразпръскване подават
уведомление по реда на глава пета, раздел II от
Закона за електронните съобщения (ЗЕС).
Чл. 4. Предприятията по чл. 3 са длъжни да
уведомяват комисията за всяка промяна на дан-
ните, посочени в уведомлението, в 14-дневен
срок от настъпването на промяната в тях.
Чл. 5. (1) Във връзка с разпоредбите по чл. 38,
ал. 1 ЗЕС предприятията по чл. 3 са длъжни да
предоставят ежегодно до 30 април отчет за дей-
ността по предоставяне на електронни съобщи-
телни мрежи и/или услуги през предходната
година. Отчетът се изготвя по образец на фор-
муляр, одобрен от комисията.
 (2) Образецът се публикува на Интернет
страницата на комисията до 31 март всяка го-
дина.
 (3) В случаите, когато комисията не е пуб-
ликувала образеца в срока по ал. 2, предприя-
тието предоставя отчета за дейността в едноме-
сечен срок от публикуването му.
Чл. 6. Предприятията, осъществяващи об-
ществени електронни съобщения, са длъжни да
изпълняват приложимите за тях изисквания,
съответстващи на използваните от тях мрежи
и/или предоставяните от тях услуги.
Чл. 7. (1) Предприятията по чл. 3 са длъжни
да предоставят на комисията при поискване по
реда на чл. 40 ЗЕС и друга информация, освен
тази по чл. 5, включително финансова, в съот-
ветен обем, срок и подробности, необходима за
изпълнение на регулаторните є функции. Ин-
формацията се предоставя след отправяне от
страна на комисията на обосновано писмено
искане до предприятията.
(2) При предоставяне на информацията по
ал. 1 предприятията изрично и писмено опре-
делят за всеки отделен случай частта от инфор-
мацията, представляваща търговска тайна.
(3) С мотивирано писмено искане предпри-
ятията може да заявят, че предоставената от
тях информация до комисията не трябва да се
предоставя от Европейската комисия на регу-
латорни органи на държави—членки на Евро-
пейския съюз.
Чл. 8. Предприятията, осъществяващи об-
ществени електронни съобщения, са длъжни да
гарантират конфиденциалността на съобщени-
ята и защита на данните на потребителите в
съответствие с глава петнадесета от ЗЕС.
Чл. 9. Предприятията по чл. 3 са длъжни да
предлагат електронни съобщителни услуги на
крайни потребители при спазване на принци-
пите и в съответствие с изискванията на глава
четиринадесета от ЗЕС.
Чл. 10. (1) Предприятията, предоставящи
универсална услуга, са длъжни да представят за
съгласуване в комисията общи условия на дого-
ворите с крайните потребители за тази услуга в
срок не по-кратък от 30 дни преди започване на
предоставянето на услугата.
(2) Предприятията, предоставящи общест-
вени телефонни услуги, са длъжни да предста-
вят за сведение в комисията общите условия на
договорите с крайните потребители.